‘संस्कृति’ शब्दै दा अर्थ बड़ा व्यापक ऐ। एह्‌दे अन्तर्गत धर्म, साहित्य-इत्हास, दर्शन, परम्परा, विशवास, धारणां, जात्तरां, उत्सव, मेले, पर्व-त्यहार, मनोरंजन, लाब्बे, खान-पीन, आर-ब्याहर, सब किश औंदा ऐ। संस्कृति दा सेह्ई रूप लोक-संस्कृति च गै दिक्खेआ जाई सकदा ऐ। लोक संस्कृति केइयें साधनें जां माध्यमें दे जरियै अपना-आप प्रगट करदी ऐ। लोक-साहित्य उनें जरियें चा इक ऐ। लोकगीत लोक साहित्य दा अंग मात्तर रूपै च जरूर मजूद हुंदे न। लोकगीत मनुक्ख मात्तर दे मनै दा विशलेशन करदे न, इस्सै लेई ओह्‌दे दे च मनुक्खै दे मानसक ते समाजक विकासै दा तफसीली ब्योरा मिगी सकदा ऐ।